stanford-oval/wikipedia huggingface dataset:
Tähti-kolmiomuunnos
Käyttö oikosulkumoottoreiden kytkentöinä > Kolmiokytkentä > Kiinteä kolmiokytkentä

Jotkut pienitehoiset kolmivaiheoikosulkumoottorit, joiden käynnistyskuorma ei ole liian suuri käynnistettäväksi suoraan kolmioon, eivät tarvitse erillistä tähti-kolmiokytkintä, edellyttäen että staattorit kestävät suuren käynnistysvirran vaurioitumatta. Tällaiset moottorit ovat kytkettynä kiinteästi kolmioon, ja ne kytketään päälle usein käyttäen ns. yliheittokytkintä.
Suora kolmiokytkentä moottoria käynnistettäessä vaatii suuremman virran kuin käyntivirta, ja käyntivirralle mitoitetut sulakkeet eivät välttämättä kestä käynnistyksestä johtuvaa ylikuormitusta. Tätä varten on olemassa yliheittokytkin, jolla voidaan moottorin käynnistymisen ajaksi kytkeä päälle käynnistysvirtaa kestävät sulakkeet, ja moottorin käynnistyttyä kytkeä yliheittokytkin taas käyttämään normaalia käyntivirtaa kestävät sulakkeet.
Kytkentöjen impedanssien laskenta

Tähti-kolmio-sijaiskytkentöjen avulla voidaan laskea helposti valittujen napojen välinen impedanssi.
Kun muunnos suoritetaan tähdestä kolmioon, voidaan kolmioimpedanssit ratkaista seuraavilla kaavoilla.
Z_{ab}={Z_{a}+Z_{b}+{Z_{a}Z_{b} \over Z_{c}}}\quad Z_{bc}={Z_{b}+Z_{c}+{Z_{b}Z_{c} \over Z_{a}}}\quad Z_{ac}={Z_{a}+Z_{c}+{Z_{a}Z_{c} \over Z_{b}}}\quad
Usein on hyödyllisempää siirtyä kolmiokytkennästä tähtikytkentään. Tällöin kaavat ovat seuraavat:
Z_{a}={Z_{ab}Z_{ac} \over Z_{ab}+Z_{bc}+Z_{ac}}\quad Z_{b}={Z_{ab}Z_{bc} \over Z_{ab}+Z_{bc}+Z_{ac}}\quad Z_{c}={Z_{bc}Z_{ac} \over Z_{ab}+Z_{bc}+Z_{ac}}\quad
Tähden tietyn haaran impedanssi on siis tähän samaan kolmion kärkeen kiinnittyneiden kahden muun kolmiohaaran impedanssien tulo jaettuna kaikkien kolmen haaran impedanssien summalla.
Yksinkertaisen kolmivaiheoikosulkumoottorin halkileikkaus.
Luettelo 2020-luvun suomalaisista elokuvista

Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso Luokka:Suomalaiset elokuvat
2023

| Nimi> 2023 | Ohjaaja> 2023 | Näyttelijät> 2023 | Tyylilaji> 2023 | Huomioitavaa> 2023 | 2023 | 2023 |
| --- | --- | --- | --- | --- | --- | --- |
| 10 kirjettä tulevaisuuteen | Poikkeustila-työryhmä |  | dokumentti |  |  |  |
| Anna joen virrata | Ole Giæver | Ella Marie Hætta Isaksen, Gard Emil, Sofia Jannok, Beaska Niillas | draama | norjalais-ruotsalais-suomalainen yhteistuotanto |  |  |
| Comeback | Petri Kotwica | Mikko Leppilampi, Ville Myllyrinne, Paula Vesala | draama |  |  |  |
| Hamsterit | Markku Pölönen | Peter Franzén, Vilma Kinnunen, Jaakko Ohtonen | draama |  |  |  |
| Hassisen Kone 40 vuotta myöhemmin | Mika Kaurismäki |  | dokumentti |  |  |  |
| Ilveskuiskaaja | Juha Suonpää |  | dokumentti | suomalais-virolainen yhteistuotanto |  |  |
| Johannes ei kulje Jämsän kautta | Joonas Makkonen | Miska Kajanus, Saara Elina Kilpinen, Roope Kovalainen, Raimo Hytti, Arto Immonen, Esko Vatula | draama, komedia |  |  |  |
| Jope ite | Marko Talli | Jope Ruonansuu | dokumentti, elämäkerta |  |  |  |
| Järjettömän paska idea | Pamela Tola | Alina Tomnikov, Iina Kuustonen | draama |  |  |  |
| Kaija Koo: Tinakenkäkuningatar | Pia Asikainen |  | dokumentti, tv-elokuva |  |  |  |
| Koputus | Joonas Pajunen, Max Seeck | Pekka Strang, Inka Kallén, Saana Koivisto | kauhu |  |  |  |
| Kuolleet lehdet | Aki Kaurismäki | Alma Pöysti, Jussi Vatanen | draama |  |  |  |
| Lapua 1976 | Toni Kurkimäki | Konsta Laakso, Linnea Leino, Hannu-Pekka Björkman | draama |  |  |  |
| Laupias taksikuski | Tonislav Hristov | Malin Krastev, Alma Pöysti, Amos Brotherus | draama |  |  |  |
| Miten korjata maailma | Jouko Aaltonen |  | dokumentti |  |  |  |
| Monica in the South Seas | Sami van Ingen, Mika Taanila |  | dokumentti |  |  |  |
| Mummola | Tia Kouvo | Tom Wentzel, Leena Uotila, Elina Knihtilä, Ria Kataja, Jarkko Pajunen | draama | suomalais-ruotsalais-hollantilais-saksalainen yhteistuotanto |  |  |
| Neljä pientä aikuista | Selma Vilhunen | Alma Pöysti, Eero Milonoff, Oona Airola, Pietu Wikström | draama |  |  |  |
| Pertsa ja Kilu - Faaraon sormus | Taavi Vartia | Pauli Kesälä, Leon Ruokola, Alina Tomnikov | lastenelokuva |  |  |  |
| Revontulten räppäri | Petteri Saario | Yungmiqu | dokumentti |  |  |  |
| Risto Räppääjä ja villi kone | Maria Sid | Otso Törmälä, Meri Lahikainen, Minka Kuustonen, Ylermi Rajamaa, Jenni Kokander | lastenelokuva |  |  |  |
| Skimbagirls | Marja Pyykkö | Ria Kataja, Matleena Kuusniemi, Anna-Maija Tuokko, Armi Toivanen | komedia |  |  |  |
| Spede | Aleksi Delikouras | Riku Nieminen, Aku Sipola | draama, elämäkerta |  |  |  |
| Toinen raide | Antti Lempiäinen |  | dokumentti, tv-elokuva |  |  |  |
| Universumin kaiut – Kaija Saariahon musiikki | Riitta Rask | Kaija Saariaho | dokumentti |  |  |  |
| Vaietut perhetarinat | Catarina Diehl |  | dokumentti |  |  |  |
| Valoa valoa valoa | Inari Niemi | Pirjo Lonka, Rebekka Baer, Anni Iikkanen | draama |  |  |  |
2024

| Nimi> 2024 | Ohjaaja> 2024 | Näyttelijät> 2024 | Tyylilaji> 2024 | Huomioitavaa> 2024 | 2024 | 2024 |
| --- | --- | --- | --- | --- | --- | --- |
| Levoton Tuhkimo | Mari Rantasila |  | draama |  |  |  |
| Mestari ja haastaja | Aleksi Salmenperä | Olli Riipinen, Miro Lopperi | draama |  |  |  |
| Myrskyluodon Maija | Tiina Lymi | Amanda Jansson, Linus Troedsson | draama |  |  |  |
| Niko ja myrskyporot | Kari Juusonen, Jørgen Lerdam |  | animaatio | suomalais-saksalais-irlantilais-tanskalainen yhteistuotanto |  |  |
| Prinsessa Pikkiriikki | Lauri Maijala |  | lastenelokuva |  |  |  |
2025

| Nimi> 2025 | Ohjaaja> 2025 | Näyttelijät> 2025 | Tyylilaji> 2025 | Huomioitavaa> 2025 | 2025 | 2025 |
| --- | --- | --- | --- | --- | --- | --- |
2026

| Nimi> 2026 | Ohjaaja> 2026 | Näyttelijät> 2026 | Tyylilaji> 2026 | Huomioitavaa> 2026 | 2026 | 2026 |
| --- | --- | --- | --- | --- | --- | --- |
2027

| Nimi> 2027 | Ohjaaja> 2027 | Näyttelijät> 2027 | Tyylilaji> 2027 | Huomioitavaa> 2027 | 2027 | 2027 |
| --- | --- | --- | --- | --- | --- | --- |
2028

| Nimi> 2028 | Ohjaaja> 2028 | Näyttelijät> 2028 | Tyylilaji> 2028 | Huomioitavaa> 2028 | 2028 | 2028 |
| --- | --- | --- | --- | --- | --- | --- |
2029

| Nimi> 2029 | Ohjaaja> 2029 | Näyttelijät> 2029 | Tyylilaji> 2029 | Huomioitavaa> 2029 | 2029 | 2029 |
| --- | --- | --- | --- | --- | --- | --- |
Aiheesta muualla

Suomalainen elokuva Internet Movie Databasessa (englanniksi)
| n k Luettelot suomalaisista elokuvista |
| --- | --- |
 1900- ja 1910-luku  1920-luku  1930-luku  1940-luku  1950-luku  1960-luku  1970-luku  1980-luku  1990-luku  2000-luku  2010-luku  2020-luku
Q1 (rakennus)

| Q1 Q1 |
| --- | --- |

Sijainti:  Gold Coast, Queensland, Australia
Koordinaatit:  28°00′22″S 153°25′46″E﻿ / ﻿28.006111111111°S 153.42944444444°E﻿ / -28.006111111111; 153.42944444444
Rakennustyyppi:  Pilvenpiirtäjä
Suunnittelija:  Sunland Group (en)
Valmistumisvuosi:  2005
 fiQ1 
  
Q1-rakennus.
Q1 (tarkoittaen ”Queensland Number One”) on asuinkäyttöön tarkoitettu pilvenpiirtäjä Gold Coastissa, Australiassa. Sen korkeus on 322,5 metriä spiraalin huippuun asti mitattuna, minkä myötä se on Australian korkein rakennus. Kerroksia on yhteensä 78, ja rakennus valmistui vuonna 2005. Rakennuksen suunnitteli arkkitehtuuripalveluita tarjoava Arup.
Aiheesta muualla

Kuvia tai muita tiedostoja aiheesta Q1 (rakennus) Wikimedia Commonsissa
Kaarlo Jormakka

| Kaarlo Jormakka> Henkilötiedot |
| --- | --- |
Syntynyt: 2. heinäkuuta 1988 (ikä 36) Jyväskylän mlk., Suomi
Kansalaisuus:   Suomi
Jääkiekkoilija
Lempinimi:  Kake
Pelipaikka:  oikea laitahyökkääjä
Maila:  vasen
Pituus:  179 cm
Paino:  87 kg
Seura
Seura:  KeuPa HT
Sarja:  Mestis
Pelinumero:  15
Pelaajaura
Pääsarjaura:  2008–
Aik. seurat:  D Team (Mestis) JYP (SML)
Kaarlo Jormakka (s. 2. heinäkuuta 1988 Jyväskylän maalaiskunta) on suomalainen jääkiekkoilija, joka on pelannut Mestis-joukkue KeuPa HT:ssa. Hän on aiemmin pelannut myös kymmenen SM-liigaottelua JYPissä kaudella 2008–2009.
Ura > Seuraura

Jormakka on Palokan Kiekon kasvatti. Hän C-juniori-ikäisenä JYPiin kaudeksi 2003–2004. Kaudella 2005–2006 Jormakka oli joukkueen A-nuorten paras maalintekijä 14 osumallaan. Hän voitti kauden päätteeksi A-nuorten Suomenmestaruuden. Kauden 2007–2008 päätteeksi Jormakka voitti A-nuorten SM-pronssia. Hän debytoi samalla kaudella myös miesten peleissä pelattuaan kahdeksan Mestis-ottelua alle 20-vuotiaiden maajoukkueessa.
Kaudella 2008–2009 Jormakka teki SM-liigadebyyttinsä. Hän pelasi kauden aikana kymmenen SM-liigaottelua jääden niissä ilman tehopisteitä. Jormakka oli 22. tammikuuta 2009 ottelussa Saimaan Palloa vastaan tekemässä liigahistoriaa muodostettuuaan SM-liigan kaikkien aikojen ensimmäisen veljeshyökkäysketjun isoveljensä Tuomon ja pikkuveljensä Pekan kanssa. Ketju muodostui yhteen otteluun JYPin päävalmentaja Risto Dufvan ideasta. Kaarlo Jormakka pelasi lähes kaikissa SM-liigaotteluissaan JYPin 13. hyökkääjänä. Hän pelasi suurimman osan runkosarjastaan JYPin A-nuorissa, joiden toiseksi paras maalintekijä Jormakka oli 12 osumallaan Yohann Auvitun kanssa. Hän pelasi ison osan kaudestaan myös JYPin farmijoukkue D Teamissa, Mestiksessä, jonka kanssa Jormakka teki vuoden mittaisen jatkosopimuksen toukokuussa 2009. Kauden 2009–2010 päätteeksi hän voitti joukkueessa Mestis-hopeaa.
Kausi 2010–2011 jäi Jormakalla vain seitsemän ottelun mittaiseksi loukkaantumisten takia. Kaudeksi 2011–2012 hän siirtyi Suomi-sarjan nousijajoukkue KeuPa HT:n riveihin. Hän voitti kauden päätteeksi Suomi-sarjan mestaruuden ja oli viemässä joukkuetta Mestiksen karsintoihin, mutta KeuPa jäi kuitenkin ilman sarjanousua. Kesäkuussa 2012 Jormakka teki vuoden mittaisen jatkosopimuksen joukkueen kanssa. Kaudella 2013–2014, kevään 2014 pudotuspeleissä hän jakoi kuudella osumallaan maalipörssin voiton Bewe TuusKin Juuso Perttilän ja FPS:n Henri Turusen kanssa. Jormakka voitti kauden päätteeksi Suomi-sarjan mestaruuden ja nousi KeuPan kanssa Mestikseen. Elokuussa 2014 hän teki vuoden mittaisen jatkosopimuksen joukkueen kanssa.
Jormakka jakoi KeuPan ensimmäisellä Mestis-kaudella 2014–2015 tehoilla 16+11=27 joukkueen sisäisen maalipörssin voiton Juuso Mörskyn kanssa ja sisäisen pistepörssin kolmannen sijan Taneli Maasalon kanssa. Hänen kautensa päättyi kuitenkin runkosarjaan loukkaantumisen vuoksi.
Jormakka teki KeuPan kanssa jatkosopimuksen kesäkuussa 2015, mutta hänen sopimuksensa kuitenkin purettiin yhteisymmärryksessä siviilitöiden ja jääkiekon yhdistämisen vaikeuden vuoksi. Joulukuussa Jormakka kuitenkin palasi taas joukkueeseen loppukauden 2015–2016 kattaneella sopimuksella saatuaan työkuvionsa järjestettyä.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
Jormakka pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Jormakka myös putosi viimeisten joukossa alle 20-vuotiaiden MM-leiriryhmästä vuoden 2008 turnaukseen.
Muuta

Jormakan pikkuveli Pekka pelaa KHL-liigaa Jokereissa. Heidän isoveljensä Tuomo pelasi uransa lähinnä Mestis-joukkue Mikkelin Jukureissa ja esiintyi myös kahdella kaudella JYPin SM-liigajoukkueessa.
Zainab Bangura

Zainab Bangura antamassa radiohaastattelua Kinshasassa
Zainab Hawa Bangura (s. 1959) on sierraleonelainen poliitikko ja aktivisti. Hän toimi maansa hallituksessa ulkoministerinä ja kansainvälisen yhteistyön ministerinä (2007–2010) sekä terveys- ja sanitaatioministerinä (2010–2012). Hän oli maansa toinen naispuolinen ulkoministeri. Bangura on lisäksi toiminut Sierra Leonen presidentin pääneuvonantajana kahdenvälisissä ja kansainvälisissä suhteissa. Vuonna 2002 hän oli presidenttiehdokkaana, mutta sai vain alle prosentin äänistä.
Bangura aloitti uran YK:ssa vastaamalla sen Liberiassa toteuttaman rauhanturvaamisoperaation siviilipuolen hoidosta. Vuosina 2012–2017 hän toimi YK:n pääsihteerin erikoisedustajana konflikteissa käytettävän seksuaalisen väkivallan vastaisessa toiminnassa. 30. joulukuuta 2019 Bangura sai nimityksen YK:n Nairobin-toimiston johtajaksi. Hän on myös tehnyt kansainvälistä työtä Länsi-Afrikassa harjoitettavaa naisen sukupuolielinten silpomista vastaan.
Bangura on saanut humanitaarisesta työstä lukuisia palkintoja, ja hänellä on neljä kunniatohtorin arvoa. Vuonna 2014 hänet nimettiin yhdeksi Foreign Policyn "sadasta globaalista ajattelijasta". Vuonna 2015 New African -lehti sisällytti hänet sadan vaikutusvaltaisimman afrikkalaisen listaukseensa.
Elämä

Bangura varttui Yonibanassa. Hänen äitinsä oli luku- ja kirjoitustaidoton, mutta päätti lapsensa menevän kouluun. Banguran isä oli imaami, joka ei kannattanut tyttöjen kouluttamista kahdentoista ikävuoden jälkeen. Isä halusi tyttären menevän naimisiin, mutta äiti sai tahtonsa läpi, vaikkakin vanhempien avioliitto päättyi eroon.
Bangura sai kandidaatinarvon Fourah Bay Collegesta (Sierra Leone) ja sitten diplomit City University Business Schoolista (Lontoo) sekä Nottinghamin yliopistosta.
Bangura aloitti uran vakuutusten parissa. Tämän uran hän hylkäsi Sierra Leonen sisällissodan alettua. Hänestä tuli maan johtava sosiaalinen aktivisti. Hän on perustanut maassaan Women Organised for an Enlightened Nation - ja Campaign for Good Governance -järjestöt.
Banguralla on avioliitostaan kaksi lasta.
Aiheesta muualla

Kuvia tai muita tiedostoja aiheesta Zainab Bangura Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat  Alankomaat
G. K. Chesterton

G. K. Chesterton vuonna 1914
Gilbert Keith Chesterton (29. toukokuuta 1874 Kensington Iso-Britannia – 14. kesäkuuta 1936 Beaconsfield Iso-Britannia) oli englantilainen kirjailija, journalisti ja runoilija.
Henkilöhistoria

Chestertonin isä Edward Chesterton oli kiinteistövälittäjä ja äiti Marie Grosjean ranskalaista syntyperää. Hän oppi puhumaan vasta kolmivuotiaana ja kirjoittamaan kahdeksanvuotiaana, mutta halusi jo lapsena tulla kirjailijaksi. Ylioppilastutkinnon suoritettuaan hän meni taidekouluun, mutta ryhtyi 21 vuotta täytettyään lehtimieheksi, kriitikoksi ja kustannustoimittajaksi. Omia kirjoituksiaan hän julkaisi aluksi aikakauslehdissä. Naimisiin Chesterton meni 1901 Frances Bloggin kanssa. Edellisenä vuonna olivat ilmestyneet hänen runokokoelmansa Greybeards at Play jaThe Wild Knight and Other Poems. Ensimmäinen romaani Napoleon of Notting Hill julkaistiin 1904 ja ensimmäisen rikosromaaninsa The Man who was Thursday (Mies joka oli Torstaina : painajainen) Chesterton julkaisi 1908.
Kirjallinen tuotanto

Chesterton lienee parhaiten tunnettu niistä rikosromaaneistaan, joiden pääosassa esiintyy Isä Brown -niminen pappi, jolla on hyvä ihmistuntemus ja suuri sateenvarjo. Isä Brownin mielestä rikolliset ovat vain johdatusta kaipaavia "eksyneitä lampaita". Isä Brown -kertomuksia ilmestyi kaikkiaan noin viitisenkymmentä ja niitä on käännetty lukuisille kielille, myös suomeksi. Isä Brown -romaanien pohjalta on tehty myös televisiosarja Isä Brown ja hänen laumansa, jossa pääroolia esittää Mark Williams. Chestertonia pidetään usein Arthur Conan Doylen ja Agatha Christien ohella yhtenä vanhan englantilaisen salapoliisikirjallisuuden kärkikirjailijoista.  Hän oli 1920-luvulla perustamassa kuuluisaa salapoliisikirjailijoiden kerhoa Detection Clubia muun muassa Dorothy L. Sayersin ja Agatha Christien kanssa. Chesterton kirjoitti silti myös artikkeleita Daily News, Illustrated London News ja myöhemmin omaan G. K.'s Weekly -lehteensä. Lisäksi hän kirjoitti artikkeleita Encyclopædia Britannica -tietosanakirjaan sekä lyhyen Englannin populaarihistorian. Chesterton tunnetaan myös sitaateistaan, joita löytää vähän väliä muiden kirjailijoiden alkulehdiltä.lähde? Lisäksi monet tunnetut kirjailijat kuten Susanna Clarke, Gene Wolfe, Jorge Luis Borges, Gabriel García Márquez ja Geoffrey Ashe ovat saaneet vaikutteita hänen ajatustyylistään ja teoksistaan.
Kirjallinen tuotanto > Chesterton ajattelijana ja yhteiskuntakriitikkona

Chesterton, joka kääntyi aikuisiällä katoliseksi, ihaili sir Thomas Morea ja luonnehti tätä "Englannin historian suurimmaksi historialliseksi henkilöksi". Hän on myös saanut vaikutteita useilta henkilöiltä, kuten Tuomas Akvinolaiselta. Chesterton ei koskaan käyttänyt eikä hyväksynyt sanaa konservatiivi. Oikea oppi -teoksessa hän sanoi olevansa reformin kannalla. ”Konservatismi perustuu ajatukseen, että asioiden jättäminen rauhaan merkitsee niiden jättämistä sellaisiksi kuin ne ovat. Se ei pidä paikkaansa. Jos jokin asia jätetään rauhaan, se jätetään muutosten vyöryn alle.”
Nykyaikaisen distributismin perusteos ja tiivistelmä on Chestertonin teos The Outline of Sanity vuodelta 1926. Tämän lisäksi näitä opillisia perusteita esiteltiin muun muassa Chestertonin kirjoittamissa The American Reviewin artikkeleissa. Chesterton kehitti distributistista ajattelua lähinnä Yhdysvalloissa, mutta se myös omaksuttiin 1930-luvulla katolisen työväenliikkeen opiksi.
Kirjallinen tuotanto > Suomennettuja teoksia

Oikea oppi.  ((Orthodoxy, 1908) Suom. Antti Nylén)  Turku:  Savukeidas, 2012.  ISBN 978-952-268-039-6
Mies joka oli Torstaina: Painajainen.  ((The Man Who Was Thursday: A Nightmare, 1908) Suom. Risto Raitio)  Kemi:  The Crime Corporation, 1989.  ISBN 952-90-0533-4
Sininen risti ja muita kertomuksia isä Brownista.  ((The Innocence of Father Brown, 1911) Suom. Lea ja Timo Kukkola)  Helsinki:  Suomen dekkariseura, 1987.  ISBN 951-99822-6-4
Jumalan vasara ja muita kertomuksia isä Brownista.  ((The Innocence of Father Brown, 1911 & The Wisdom of Father Brown, 1914) Suom. Lea ja Timo Kukkola)  Kemi:  The Crime Corporation, 1988.  ISBN 951-99901-8-6
Lentävä tikari ja muita kertomuksia isä Brownista.  ((The Wisdom of father Brown, 1914) Suom. Lea ja Timo Kukkola)  Kemi:  The Crime Corporation, 1994.  ISBN 951-95327-5-7
Isä Brownin vähäuskoisuus.  ((The Incredulity of Father Brown, 1926) Suom. Lea ja Timo Kukkola)  Kemi:  The Crime Corporation, 2000.  ISBN 951-95327-9-X
Isä Brownin salaisuus.  ((The Secret of Father Brown, 1927) Suom. Aarrne Lehto)  Helsinki:  Pellervo-Seura, 1948.
Kunnianosoituksia

Pyhän Gregorius Suuren ritarikunta (Vatikaani, 1934)
Aiheesta muualla

Sitaatteja aiheesta G. K. Chesterton Wikisitaateissa
Kuvia tai muita tiedostoja aiheesta G. K. Chesterton Wikimedia Commonsissa
Chesterton, G. K., Kirjasampo.fi
Chestertonin teoksia Gutenberg-projektissa
Chestertonin teoksia äänitiedostoina LibriVoxissa. (englanniksi)
Chestertonin teoksia Internet Archivessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID  MusicBrainz 2  RKD Artists  ULAN 
Henkilöt:  Deutsche Biographie  DDB  Trove 
Muut:  Europeana  RISM  SNAC  IdRef
Lars Bryggman

| Lars Bryggman> Henkilötiedot |
| --- | --- |
Syntynyt: 9. tammikuuta 1993 (ikä 32) Uumaja, Ruotsi
Kansalaisuus:   Ruotsi
Jääkiekkoilija
Lempinimi:  Lasse, Stora-Lasse (Ruotsissa), Iso-Lasse, Seksi-Lasse (Pelicansissa)
Pelipaikka:  oikea laitahyökkääjä
Maila:  vasen
Pituus:  193 cm
Paino:  92 kg
Seura
Seura:  Pelicans
Sarja:  SM-liiga
Pelinumero:  2
Pelaajaura
Pääsarjaura:  2013–
Aik. seurat:  Piteå HC (HockeyEttan) Luleå HF (SHL) Asplöven HC (HA) Leksands IF (HA) IK Pantern (HA) Malmö Redhawks (SHL)
Lars Bryggman (s. 9. tammikuuta 1993 Uumaja, Ruotsi) on ruotsalainen jääkiekkoilija, joka edustaa SM-liigajoukkue Pelicansia. Hän toimii joukkueen kapteenina. Bryggman on pelipaikaltaan oikea laitahyökkääjä.
Ura > Maajoukkueura

Bryggman pelasi World U-17 Hockey Challengessa vuonna 2010, jolloin hän voitti pronssia. Yhteensä Bryggman on pelannut 12 poikien maaottelua.
Pelityyli

Pelicansin entisen päävalmentaja Tommi Niemelän mukaan Bryggman on erittäin isokokoisena laiturina kamppailuvoimainen, hyvä maalinedustalla ja kova duunari. Niemelän mukaan hänessä on pelaajatyyppinä paljon samaa kuin joukkuetta aiemmin edustaneessa Jiří Smejkalissa. Niemelän mukaan Bryggman on osoittanut SHL:ssä pelatessaan pystyvänsä tekemään myös tehoja.
Soini Andersin

Soini Vilhelm Andersin (9. helmikuuta 1906 – 14. maaliskuuta 1985 Helsinki) oli suomalainen nyrkkeilijä.
Helsingin Jyryä ja Helsingin Kotkia edustanut Andersin saavutti urallaan useita TUL:n mestaruuksia ja voitti välisarjan vuoden 1931 Frankfurtin työläisolympialaisissa.
Kilpauransa jälkeen Andersin toimi nyrkkeilyvalmentajana ja kansainvälisenä nyrkkeilytuomarina. 1930-luvulla hän vaikutti muun muassa ammattilaisena otelleiden Gunnar Bärlundin ja Onni Saaren taustavoimissa.
Engelbrekt Engelbrektinpoika

| Engelbrekt Engelbrektinpoika |
| --- | --- |

Ruotsin valtakunnanpäämies
 1435–1436  
Henkilötiedot
Syntynyt: Taalainmaa
Puoliso:  Kaarina Laurintytär
Tiedot
Uskonto:  katolilaisuus
Engelbrekt Engelbrektinpoika (1390-luku Taalainmaa – 4. toukokuuta 1436) oli ruotsalainen kapinanjohtaja ja valtakunnan päämies. Hän aloitti vuonna 1434 ns. Engelbrektin kapinan Kalmarin unionia hallinnutta kuningas Eerik Pommerilaista vastaan.
Elämäkerta

Engelbrekt Engelbrektinpoika kuului rälssisukuun ja omisti kaivoksia  Ruotsin Taalainmaan maakunnan Bergslagenin alueella. Hänen perheensä, joka oli alun perin kotoisin Saksasta, oli siirtynyt Ruotsiin 1360-luvulla. Perheen vaakunassa kolme puoli-liljaa muodosti kolmion. Engelbrektin puolisona oli Kaarina Laurintytär, jonka isä oli ilmeisesti rikas maanomistaja Lauri Peterinpoika Ramsta. Tämä omisti paljon maita Västmanlannissa ja Uplannissa. Avioliitto lienee solmittu noin vuonna 1428. Pariskunnalla ei tiedetä olleen ainakaan aikuiseksi eläneitä lapsia.
Vuoden 1434 kesäkuussa puhjenneen Engelbrektin kapinan syynä olivat tanskalaisten voutien, kuten Jösse Erikinpojan mielivaltainen hallinto ja raskas verotus. Kapina levisi nopeasti koko Ruotsiin ja vuoden 1434 lopulla Eerik Pommerilainen joutui tekemään kapinallisten kanssa aselevon. Tammikuussa vuonna 1435 Engelbrekt nimitettiin Ruotsin valtakunnan päämieheksi (rikshövitsman) Arbogan valtiopäivillä. Lokakuussa 1435 uudistuksiin sitoutunut Eerik Pommerilainen tunnustettiin uudelleen Ruotsin kuninkaaksi, mutta Engelbrekt säilytti edelleen valtakunnan päämiehen asemansa.
Kuninkaan rikottua lupauksensa kapina alkoi uudelleen vuoden 1436 alussa. Engelbrekt onnistui taas valtaamaan muutamassa kuukaudessa lähes koko Ruotsin. Ylhäisaateliston vaatimuksesta hän joutui kuitenkin jakamaan valtansa Kaarle Knuutinpoika Bonden kanssa.
4. toukokuuta 1436 Engelbrektin murhasi henkilökohtaisista syistä Hjälmaren-järven saarella Natt och Dag -sukuun kuuluva Maunu Pentinpoika. Hänet haudattiin Örebron kirkkoon.
Muisto

Seuraavien vuosikymmenten aikana Engelbrektiä alettiin pitää Ruotsin kansallissankarina. Hänen panoksensa Eerik Pommerilaisen itsevaltaisten pyrkimysten torjujana olikin epäilemättä ratkaiseva, vaikka kansallismielisellä historiankirjoituksella onkin ollut taipumusta ylikorostaa hänen asemaansa.
Kuvanveistäjä Carl Gustaf Qvarnströmin (1810–1867) pronssipatsas Engelbrektistä paljastettiin Örebrossa vuonna 1865. Engelbrektiä esittäviä patsaita on myös Tukholmassa, Arbogassa ja Falunissa. Säveltäjä Nathaniel Berg (1879–1957) laati vuonna 1928 Engelbrektiä kuvaavan oopperan.